WGC વેલ્થના CIO રાજેશ ચેરુવુ જણાવે છે કે, “ટૂંકા ગાળાના ઋણ પરના અવલંબનમાં ઘટાડો કરવાની જરૂર છે અને ભંડોળના સ્રોતમાં ફેરફાર કરીને મ્યુચ્યુઅલ ફંડ્સ પરના આધારમાં ઘટાડો કરવો જોઈએ. NBFCsની વૃદ્ધિ ધીમી પડશે.” ડેટ માર્કેટ્સમાં સસ્તા ભંડોળને કારણે NBFCs તેમની બેન્ક ક્રેડિટ લાઇનનો સંપૂર્ણ ઉપયોગ કરતી નથી. આવી કંપનીઓ પાસે બેન્કો પાસેથી ભંડોળ મેળવવાનો વિકલ્પ છે. જોકે બેન્કોનું ભંડોળ મોંઘું હશે અને તેનાથી આગામી ક્વાર્ટરમાં વ્યાજના ચોખ્ખા માર્જિનને અસર થશે. બેન્કોનો સવાલ છે ત્યાં સુધી સરકારી બેન્કો એનપીએ સંબંધિત સમસ્યાનો સામનો કરી રહી છે. ખાનગી બેન્કો સારો બિઝનેસ કરી રહી છે, કારણ કે સરકારી બેન્કોનો બજારહિસ્સો તેમની પાસે આવી રહ્યો છે. આગામી ક્વાર્ટરમાં પણ આવો ટ્રેન્ડ ચાલુ રહેવાની શક્યતા છે.